**Εξετάσεις Ιουνίου 2016**

**Εσωτερική εκπαιδευτική πολιτική και δια βίου εκπαίδευση**

**Επισημάνσεις- Παρατηρήσεις**

1. Το σχέδιο – δράσης είναι ΣΧΕΔΙΟ, η εφαρμογή του δεν εξετάζεται στο πλαίσιο αυτού του μαθήματος. Όσοι/ες περιγράψατε την εφαρμογή του ή/και το αξιολογήσατε είστε εκτός του πλαισίου του μαθήματος.
2. Τα σχέδια – δράσης διατυπώνονται σε 5 – 10 σελίδες.
3. Τα σχέδια – δράσης πρέπει να ανταποκρίνονται στις προδιαγραφές που έχουν αναλυθεί στη διάρκεια των μαθημάτων και έχουν αναρτηθεί στην e-class.
4. Βασικός σκοπός του Σ.Δ. θα πρέπει να είναι η σχολική επιτυχία όλων των μαθητών.
5. Οι ίσες ευκαιρίες δεν βοηθούν τους αδύναμους μαθητές, απαιτούνται θετικές διακρίσεις.
6. Σ-Δ από άλλα μαθήματα (π.χ. Ιστορία, Φυσική, Διαπολιτισμική) δεν γίνονται δεκτά.
7. Το ερωτηματολόγιο και η συνέντευξη δεν αποτελούν κριτήρια αξιολόγησης, ούτε τύπους αξιολόγησης. Το ίδιο ισχύει για το διάλογο, τη συζήτηση, τη συνεργασία, την παρατήρηση…
8. Το Σ-Δ διαρκεί όλη τη σχολική χρονιά για όλες τις τάξεις. Οι δραστηριότητες για τις διαφορετικές τάξεις είναι παράλληλες και όχι απλώς διαδοχικές.
9. Μερικοί απάντησαν στα θέματα των εξετάσεων του 2015…
10. Κριτήρια για την αξιολόγηση της εφαρμογής ενός Σ-Δ δεν αποτελούν οι τύποι αξιολόγησης.
11. Ο τύπος αξιολόγησης δεν έχει σχέση με τον Τύπο (εφημερίδες).
12. Τελική διαμορφωτική αξιολόγηση δεν έχει νόημα, ούτε τελική – διαγνωστική.
13. Το Σ-Δ δεν αποτελεί απλώς μια ευκαιρία για τη βελτίωση της επίδοσης, αποσκοπεί στη σχολική επιτυχία όλων των μαθητών (αυτός είναι ο βασικός – όχι ο απώτερος – σκοπός του), ούτε η ευαισθητοποίηση των μαθητών για κάποιο πρόβλημα (π.χ. σχολική βία) επιφέρει αυτόματα τη σχολική επιτυχία.
14. Το σχολικό έτος δεν περιλαμβάνει τρίτο εξάμηνο.
15. Το προαύλιο δεν είναι έξω από το σχολείο, αποτελεί σχολικό χώρο.
16. Πώς σχετίζονται οι σχολικοί τροχονόμοι με τη σχολική επιτυχία των μαθητών;
17. Στους αδύναμους μαθητές χρειάζεται να δείξουμε ιδιαίτερη προσοχή στο σχεδιασμό των δραστηριοτήτων, δεδομένου ότι οι υπόλοιποι τα καταφέρνουν και χωρίς Σ-Δ.
18. Αν η σημαντικότερη δυσκολία σας ήταν ότι ορισμένοι γονείς «εναντιώθηκαν» στο Σ-Δ που εκπονήσατε και «κάποιοι μαθητές δεν συνεργάζονταν ή ήταν άτακτοι», αυτό σημαίνει ότι εφαρμόσατε τις δραστηριότητες που περιγράφετε. Επειδή αυτό δεν είναι εφικτό, η βαθμολογία σας είναι ανάλογη.
19. Χειρόγραφες προσθήκες στο Σ-Δ δεν λαμβάνονται υπ’ όψη.
20. Είναι σαφές ότι άμα το Σ-Δ που καταθέσατε δεν ανταποκρίνεται στις προδιαγραφές, που αναλύθηκαν στη διάρκεια των μαθημάτων και έχουν αναρτηθεί στην e-class, είναι πολύ δύσκολο να απαντήσετε σωστά στα θέματα των εξετάσεων.

Όσοι/ες θα ξαναδώσετε εξετάσεις το Σεπτέμβριο, τα Σ-Δ, εφόσον τα βελτιώσετε, θα τα στείλετε στο sxediadras2014@gmail.com

 Δημήτρης Κ. Βεργίδης

 Καθηγητής